《春日过苏廷襄宅畔池亭各赋一首》
明代·何其伟

丁年投分邈山河，念昔寻盟曳履过。把袂开轩临沼沚，烹茶滴雪傍松萝。

交亲羡尔青云壮，感旧怜余白发多。自是通家词谊重，空忧和客愧羊何。

作者简介：何其伟，字丽充，号玄洲，番禺人。明嘉靖至天启时人。约卒于明熹宗天启五年（一六二五），年七十二。曾在广西陆川县任官。何其伟诗以天启富春令何其伟子所镌明天启版《鷇音集》（香港中文大学图书馆馆藏孤本）为底本。